Taylor funnet skyldig i krigsforbrytelser
Dommer Richard Lussick sier Taylor imidlertid ikke er individuelt ansvarlig for krigsforbrytelsene fordi han ikke hadde den militære kommandoen. Etter en fem år lang rettssak har spesialdomstolen for Sierra Leone funnet Taylor skyldig i å ha bistått og støttet opprørerne i Sierra Leone. De elleve tiltalepunktene rommet ufattelige lidelser for sivilbefolkningen, men Taylor har nektet straffskyld. Utfordringen for aktoratet har vært å knytte Taylor direkte til de omfattende overgrepene som er begått av opprørerne i Sierra Leones Forent revolusjonær front (RUF). RUF-soldatene lemlestet og voldtok tusenvis av sivile, hele landsbyer ble brent ned og barn ble vervet som soldater og tvunget til å drepe foreldrene sine. Spesialdomstolen som ligger i Leidschendam utenfor Haag i Nederland, vil komme med domsavsigelsen om noen uker. Taylor er fortsatt ikke blitt stilt til ansvar for sin rolle under borgerkrigene i hjemlandet Liberia som kostet mer enn 200.000 menneskeliv.
Tidligere president i Liberia Charles Taylor er funnet skyldig i krigsforbrytelser i Sierra Leone.